**Ερευνητικές Εργασίες**

**Α΄ ΑΝΑΚΟΙΝΩΣΗ**

**Πρόσκληση για την υποβολή ερευνητικών εργασιών στο 14ο Πανελλήνιο Συνέδριο ΕΠΕΜΥ 2022**

**Ρόδος, 29 Σεπτεμβρίου-2 Οκτωβρίου 2022, Ξενοδοχείο Rodos Palace**

Στα πλαίσια του 14ου Πανελλήνιου Συνεδρίου της **ΕΠΕΜΥ** σας προσκαλούμε να υποβάλετε τις περιλήψεις των ερευνητικών εργασιών σας στην ηλεκτρονική διεύθυνση: epemy2022@afea.gr  ή/και contact@epemy.gr

Καταληκτική ημερομηνία υποβολής των εργασιών είναι η **15η Ιουλίου 2022**.

Επιλεγμένες εργασίες θα παρουσιασθούν προφορικά σε ειδική ερευνητική συνεδρία. Οι υπόλοιπες αξιολογημένες εργασίες θα παρουσιασθούν ως e-posters σε όλη τη διάρκεια Συνεδρίου και θα αναρτηθούν στο site της ΕΠΕΜΥ www.epemy.gr

Οι 3 καλύτερες εργασίες θα βραβευθούν με χρηματικό έπαθλο 1000€, 750€, 500€ αντίστοιχα και θα δημοσιευθούν ως πλήρεις εργασίες στα Αγγλικά στο επιστημονικό περιοδικό Excellence in Musculoskeletal Health and Disease.

Τα abstracts όλων των εργασιών του συνεδρίου θα δημοσιευθούν σε ειδικό τεύχος του περιοδικού με τα Proceedings του Συνεδρίου.

Το video της συνεδρίας των προφορικών ανακοινώσεων θα αποσταλεί ως newsletter σε χιλιάδες ιατρούς εγγεγραμμένους στο site της ΕΠΕΜΥ

**Οδηγίες συγγραφής**

Οι περιλήψεις πρέπει να είναι γραμμένες σε WORD, στα Ελληνικά με γραμματοσειρά Arial, 10 pt, δεν πρέπει να ξεπερνούν τις 250 λέξεις (εκτός τίτλου, συγγραφέων, ευχαριστιών) και θα υποβάλλονται με τον ακόλουθο τρόπο:

* Στην πρώτη σειρά ο πλήρης **τίτλος της εργασίας** (με κεφαλαία γράμματα).
* Μία σειρά κενή και στην επόμενη τα **ονόματα των συγγραφέων** ως εξής (παράδειγμα): Νικολόπουλος Ν.1, Γεωργοπούλου Δ.2, ....
* Μία σειρά κενή και στην επόμενη το **κέντρο/κλινική** κλπ των συγγραφέων (παράδειγμα): 1Μονάδα Κλινικής Ανοσολογίας-Ρευματολογίας, Ιπποκράτειο ΓΝΑ, Αθήνα, 2Γ΄Πανεπιστημιακή Παθολογική Κλινική, ΓΝΝΘΑ «Σωτηρία», Αθήνα

Το όνομα του συγγραφέα που θα παρουσιάσει την εργασία πρέπει να είναι υπογραμμισμένο (Νικολόπουλος Ν.1, Γεωργόπουλος Δ.2,....)

* Δύο σειρές κενές και στην επόμενη το **κείμενο της περίληψης** δομημένο ως εξής:

**Εισαγωγή**

**Σκοπός της μελέτης**

**Μέθοδοι**

**Αποτελέσματα**

**Συμπεράσματα**

**Ευχαριστίες**Εδώ θα συμπληρώνονται οι πηγές χρηματοδότησης της εργασίας (π.χ. ΕΡΕ-ΕΠΕΡΕ, Ειδικός Λογαριασμός Κονδυλίων Έρευνας [ΕΛΚΕ] Πανεπιστημίου Αθηνών....)

Η υποβολή και παρουσίαση εργασιών στο 14ο Πανελλήνιο Συνέδριο της  ΕΠΕΜΥ 2022 αποτελεί μια ευκαιρία αποτύπωσης της ερευνητικής δραστηριότητας τόσο σε βασικό όσο και σε κλινικό επίπεδο που διεξάγεται στα ελληνικά εργαστήρια και κλινικές, ενώ παράλληλα δίνει  τη δυνατότητα σε νέους συνάδελφους και ερευνητές να παρουσιάσουν σε ευρύτερο ακροατήριο τις εργασίες τους.

**Η Eπιστημονική Επιτροπή του Συνεδρίου**